b'\n_START_ARTICLE_\nAmebamaiset\n_START_SECTION_\nTerminologia\n_START_PARAGRAPH_\nAsiaan liittyv\xc3\xa4 terminologia ei ole ollut erityisen selke\xc3\xa4, sill\xc3\xa4 amebamaisia eli\xc3\xb6it\xc3\xa4 on kutsuttu my\xc3\xb6s suomenkielisell\xc3\xa4 yleisnimell\xc3\xa4 juurijalkaiset. Toisaalta nyky\xc3\xa4\xc3\xa4n k\xc3\xa4ytett\xc3\xa4v\xc3\xa4 Rhizaria-kunta voidaan helpoiten suomentaa juurijalkaisiksi, jolloin juurijalkaiset-nimityst\xc3\xa4 on suositeltavaa k\xc3\xa4ytt\xc3\xa4\xc3\xa4 vain Rhizaria-kunnasta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nMonia Amoebozoa-kunnan ameboita esiintyy makeassa vedess\xc3\xa4, kosteassa maassa ja m\xc3\xa4d\xc3\xa4ntyvien kasvien pinnalla. Ne ovat yleisi\xc3\xa4 koe-el\xc3\xa4imi\xc3\xa4, koska niit\xc3\xa4 on helppo tutkia laboratoriossa.\n_START_SECTION_\nLiikkuminen\n_START_PARAGRAPH_\nNe liikkuvat muodostamalla solukalvostaan ulkonevia v\xc3\xa4liaikaisia valejalkoja. Valejalkojen takia ne n\xc3\xa4ytt\xc3\xa4v\xc3\xa4t liikkuessaan jatkuvasti muuttavan muotoaan.'